Форум рэгіёнаў у бягучым годзе быў прысвечаны супрацоўніцтву Беларусі і Расіі ў інавацыйнай сферы. У час форуму працавала выстаўка інавацый, на якой былі прадстаўлены найноўшыя вытворча-тэхнічныя распрацоўкі, важнейшыя сумесныя праекты ў галіне прамысловасці і высокіх тэхналогій. Таксама быў арганізаваны кірмаш-продаж беларускай прадукцыі, у якім прынялі ўдзел каля 60 прадпрыемстваў Беларусі. Беларуская дэлегацыя на чале са старшынёй Савета Рэспублікі Міхаілам Мясніковічам уключала 200 чалавек — гэта парламентарыі, прадстаўнікі вядучых беларускіх прадпрыемстваў, дзелавыя колы. На IV Форуме рэгіёнаў Беларусь і Расія заключылі кантракты на $450 млн.